er stórvaxin jurt af körfublómaætt . Hann er innfluttur og hefur borizt með manninum til Íslands . Þistillinn var bæði notaður til lækninga , og líklega einnig til vefnaðar . Fyrsti staðurinn sem hans er getið er á Nolli við Eyjafjörð , og þar mun hann hafa verið kominn fyrir um 300 árum og er getið í Ferðabók Eggerts Ólafssonar og Bjarna Pálssonar . Hann vex hér og hvar í byggð í þéttum breiðum , oft meðfram vegum . Breiðurnar eru venjulega ekki mjög stórar , enda blómstrar hann mjög seint og þroskar líklega ekki fræ á hverju ári . Stönglar eru gáróttir , með þyrnum . Laufblöðin eru fjaðurflipótt , greipfætt , 5 - 12 sm á lengd , fliparnir óreglulega tenntir og þyrnóttir , neðra borð blaðanna er gráhvítt , þéttlóhært .